<Amend><Date>{07/06/2017}7.6.2017</Date> <ANo>A8-0195</ANo>/<NumAm>7</NumAm>

Amendamentul <NumAm>7</NumAm>

<RepeatBlock-By><Members>Mylène Troszczynski, Mara Bizzotto, Dominique Martin, Angelo Ciocca, Joëlle Mélin</Members>

<AuNomDe>{ENF}în numele Grupului ENF</AuNomDe>

</RepeatBlock-By>

<TitreType>Raport</TitreType> A8-0195/2017

<Rapporteur>Nicola Danti</Rapporteur>

<Titre>Agenda europeană pentru economia colaborativă</Titre>

<DocRef>2017/2003(INI)</DocRef>

<DocAmend>Propunere de rezoluție [articolul 170 alineatul (3) din Regulamentul de procedură] de înlocuire a propunerii de rezoluție fără caracter legislativ A8-0195/2017</DocAmend>

<Article>Rezoluția Parlamentului European referitoare la o agendă europeană pentru economia colaborativă</Article>

*Parlamentul European*,

– având în vedere articolul 52 din Regulamentul său de procedură,

A. întrucât toate economiile cu caracter colaborativ, de la cele orientate pe piață la cele orientate pe donații, prevăd un model de consum cooperativ (închiriere, împrumut, schimb, partajare, barter și donație), care se realizează în moduri diferite și la niveluri care nu erau posibile în trecut, datorită utilizării intensive a tehnologiilor informației și comunicațiilor ca factor catalizator;

B. întrucât economia colaborativă se dezvoltă în contextul unei dereglementări economice organizate, în cadrul căreia multe sectoare de activitate se confruntă deja cu o concurență neloială acerbă;

C. întrucât în Comunicarea Comisiei intitulată „O agendă europeană pentru economia colaborativă” se subliniază importanța tot mai mare a economiei platformelor online și impactul acesteia asupra politicilor economice și ocupaționale, care conduce, după cum se poate prevedea încă de pe acum, la o mutație necontrolată în detrimentul actorilor din economia tradițională;

D. întrucât, ca urmare a digitalizării, inițiativele economice din ziua de azi se caracterizează prin intensitate scăzută a forței de muncă și un grad înalt de specializare;

E. întrucât platformele nu ar trebui considerate drept simple servicii de intermediere, întrucât o asemenea intermediere este furnizată în domenii care sunt deja reglementate în statele membre și în multe cazuri ea se face prin stabilirea prețului final pentru client și a remunerației pentru furnizorul de servicii, care se presupune că este un lucrător independent, nu un angajat;

F. întrucât dezvoltarea economiei colaborative reprezintă o provocare semnificativă pentru apărarea suveranității digitale, pentru protecția datelor strategice, pentru independența digitală și industrială a statelor membre, dând naștere unor întrebări esențiale cu privire la transferul automat al datelor cu caracter personal către „supercomputerele” situate în țări terți;

1. subliniază că nu acest fenomen nu presupune o revoluție tehnologică sau triumful unei idei care, acționând asupra structurii unei activități tradiționale, îi permite acesteia să își crească eficiența, „realizând mai multe cu mai puține resurse”; constată că singura inovare veritabilă a economiilor cu caracter colaborativ și a economiei bazate pe partajare, în general, este eliminarea intermedierii sub toate formele sale, atât comercială, cât și publică (în ceea ce privește reglementarea și impozitarea);

2. subliniază faptul că marile platforme transnaționale ale economiei bazate pe partajare, care colectează și redistribuie un flux imens de informații, se constituie drept noi intermediari; constată că, în ciuda unei structuri mai greoaie a costurilor (costurile de intermediere pot depăși chiar și 20 %), aceste platforme pot stabili prețuri mai mici, datorită faptului că tehnologia inovării presupune investiții fixe derizorii și asimetrice și, prin urmare, costul pe care îl reflectă aceste prețuri nu se răsfrânge asupra platformelor, ci asupra lucrătorilor sau clienților; rezultă că, în anumite circumstanțe, astfel de platforme pot fi chiar un obstacol pentru crearea și dezvoltarea unor inițiative locale ale economiei cu caracter colaborativ;

3. subliniază că distribuirea și monetizarea propriilor active subutilizate ale unui operator ia amploare, în special, într-o economie unde cererea internă este saturată, acolo unde economisirea cheltuielilor este esențială și, prin urmare, criteriul decisiv devine prețul, în detrimentul calității și siguranței; prin urmare, observă că „valoarea adăugată” a economiei bazate pe partajare reprezintă sistematizarea economiei de subzistență, în absența unei economii bazată pe valoarea adăugată; este o economie de tip „fend-for-yourself” (economie de tip descurcă-te singur);

4. subliniază că în majoritatea cazurilor, profiturile astfel generate, aparțin proprietarilor de hardware și software, oligopoliștilor de pe piața digitală și celor care gestionează plățile și tranzacțiile, care, de altfel, pot evita în mod legal impozitarea, datorită liberei circulații a capitalurilor;

5. afirmă că toți lucrătorii din economia platformelor sunt fie angajați, fie lucrători independenți, în funcție de preponderența activităților; reamintește, în acest context, că Curtea de Justiție a definit conceptul de „lucrător” pe baza unei relații de muncă care îndeplinește anumite criterii, cum ar fi subordonarea, remunerația și natura muncii, precum și încheierea unui contract de angajare sau de colaborare în regulă;

6. subliniază că statele membre au competența să combată caracterul precar al locurilor de muncă din economia colaborativă pentru a garanta lucrătorilor siguranța locului de muncă; subliniază că accesibilitatea permanentă din economia platformelor reprezintă un pericol grav pentru sănătate și siguranță; pledează pentru instituirea unui „drept de deconectare”, astfel cum este definit de fiecare stat membru.

7. reamintește că, întrucât dreptul muncii rămâne o prerogativă națională, statele membre au dreptul să reglementeze condițiile de muncă în economia platformelor, pentru a fixa situația juridică a lucrătorilor pe platformă, adesea gestionate de întreprinderi multinaționale sau de companii din afara Europei, și pentru a se asigura că toți lucrătorii din economia platformelor beneficiază de aceleași drepturi sociale și de muncă și de aceeași protecție a sănătății și siguranței ca și lucrătorii din economia tradițională;

8. observă necesitatea de a asigura o securitate socială adecvată pentru lucrătorii independenți, care sunt actori esențiali ai pieței digitale a muncii și subliniază că numai statele membre sunt în măsură să acționeze rapid în această privință; subliniază că libertatea de asociere și de acțiune colectivă sunt drepturi fundamentale, care trebuie să se aplice tuturor lucrătorilor;

9. este preocupat de faptul că o mare parte din economia colaborativă „în fașă” rămâne nereglementată; consideră că autoritățile naționale, regionale și locale au un spațiu de manevră amplu pentru a adopta reglementări adaptate contextului pentru a răspunde unor obiective de interes public;

10. observă că statele membre pot să instituie standarde de transparență și obligații de comunicare pentru operatorii platformelor pentru ca aceștia să nu mai eludeze legislațiile naționale în unicul scop de a-și mări profiturile; aceste standarde vor permite monitorizarea plății impozitelor și a contribuțiilor la securitatea socială, precum și a practicilor de notare a serviciilor pe platformele digitale;

11. invită statelor membre să coopereze pentru a fi sigure că platformele respectă legislația din țara unde este furnizat serviciul și plătesc impozitele acolo, că site-ul web este domiciliat pe un domeniu din statul membru în care platforma furnizează serviciul și că proprietarul său este o persoană fizică sau juridică care își are sediul juridic și fiscal în același stat membru și că contul în care se fac plățile și tranzacțiile este deschis în același stat membru;

12. subliniază că statele membre au dreptul să ia măsuri naționale pentru a garanta securitate juridică, însemnând că aceleași norme trebuie să li se aplice tuturor, indiferent dacă operează prin canalele tradiționale sau prin canalele economiei cu caracter colaborativ și a economiei bazate pe partajare, în general: certificate, autorizații, licențe, licență profesională, protocoale de sănătate, conformitatea spațiilor, taxe, asigurări, reglementarea pieței muncii etc.; în acest sens, subliniază că este esențial, în primul rând, să se evite concurența neloială în detrimentul activităților tradiționale și să asigure protecție socială egală lucrătorilor și garanții egale de siguranță pentru clienți;

13. subliniază necesitatea unei suveranități digitale reale la nivel național prin introducerea unor politici de investiții strategice în industriile digitale și prin garantarea protecției datelor, ambele sub unica responsabilitate a statelor membre;

14. încredințează Președintelui sarcina de a transmite prezenta rezoluție Consiliului, Comisiei, precum și guvernelor și parlamentelor statelor membre.

Or. <Original>{EN}en</Original>

</Amend>